Gulácsi Péter: Kiemelten fontos a szlovákok elleni meccs
Gulácsi Péter, a magyar labdarúgó-válogatott kapusa szerint a jól megszervezett csapatjáték és az agresszív mentalitás vezetheti sikerre az együttest a szlovákok elleni, csütörtök esti Európa-bajnoki selejtezõn.
A német Bundesligában harmadik helyen álló RB Leipzig kapusa Telkiben, a válogatott kedd délutáni edzése elõtt tartott sajtótájékoztatón többször hangsúlyozta, hogy egységesen, csapatként lesznek csak képesek megakadályozni az ellenfelet a gólszerzésben.

"A Nemzetek Ligájában is láthattuk, hogy mennyire fontos az idegenbeli sikeres kezdés egy jó riválissal szemben, ez pedig a szervezettség és az erõszakosság függvénye, a sikeres védekezés kulcsa a mai futballban csak a mentalitás" - nyilatkozta a 28 éves kapus, és hozzátette, a szlovák válogatott fizikálisan és technikailag is nagyon felkészült, az ellenfél kapuja elõtt pedig kombinatív, sok mozgással és oldalváltásokkal színesített futballt játszik.

"Minket a negyedik kalapból sorsoltak ki, ebbõl az látszik, hogy nem tartozunk a favoritok közé, de a jól megszervezett csapatjátékkal ezt ellensúlyozni tudjuk" - mondta Gulácsi, és jelezte, bízik abban, hogy a szurkolók végigkísérik majd a válogatottat a selejtezõsorozatban.

Mindannyian tudjuk, hogy a labdarúgás egy szenvedélyes sport, a szlovákok elleni mérkõzés pedig talán nemcsak a szurkolóknak, hanem az egész országnak kiemelten fontos, ráadásul ebben a sorozatban ez lesz az elsõ találkozónk" - jelentette ki a kapus, aki reméli, hogy az európai szövetségnek (UEFA) nem lesz oka például zártkapus összecsapással büntetni a válogatottat.

"Reméljük, hogy a szurkolóink csak a mi buzdításunkkal lesznek elfoglalva, hiszen a csütörtöki meccs csak az elsõ egy hosszú úton, amelynek minden összecsapásán szükségünk lesz rájuk" - mondta Gulácsi.

A második válogatottságára készülõ Holender Filip, a Budapest Honvéd középpályása kérdésre válaszolva elmondta, minden edzésen azért igyekszik a lehetõ legkeményebben dolgozni, hogy pályára léphessen a nemzeti csapatban.

"Természetesen a kapitány döntése, hogy kit jelöl a kezdõcsapatba, de mindenki, aki itt van a keretben, jó formában van, és biztos vagyok benne, hogy bárki is lesz a pályán, jó teljesítményt fog nyújtani" - jelentette ki az OTP Bank Liga góllövõlistáját - a ferencvárosi Davide Lanzafaméval holtversenyben - vezetõ játékos.

A magyar válogatott csütörtökön 20.45 órától csap össze a szlovákokkal Nagyszombatban, majd vasárnap 18 órától a világbajnoki ezüstérmes horvátokat fogadja a Groupama Arénában. A csoportban még Wales és Azerbajdzsán szerepel, és az elsõ kettõ jut ki a 2020-as kontinensviadalra, melynek részben Budapest is házigazdája lesz négy mérkõzés erejéig.